বিহারে গেরুয়া ঝড়, শুরু লাড্ডু বিলি, কী বলছেন নীতীশ

ওয়েব ডেস্ক: ‘বিহার মানেই নীতীশ’। অমিত শাহের দেওয়া পূর্বাভাসও পিছনে ফেলে আরও বড় জয়ের দিকে ধেয়ে চলেছে এনডিএ। দুপুর দেড়টা পর্যন্ত বিহারে এনডিএ জোট এগিয়ে আছে ২০১টি আসনে। বিরোধী শিবির এগিয়ে রয়েছে ৪৬টি আসনে। শাসক এবং বিরোধী জোটের মধ্যে ব্যবধান আরও বৃদ্ধি পেল। শুক্রবার, ভোট গণনা এবং দুপুরের মধ্যেই পরিষ্কার হয়ে উঠবে কার দখলে পটনার মসনদ। ইতিমধ্যেই উদযাপন শুরু হয়ে গিয়েছে। পটনায় লাড্ডু বিলি এবং একটি বিশাল ভোজের প্রস্তুতি চলছে। কোথাও হয়েছে খাওয়া-দাওয়ার বিশেষ আয়োজন তো কোথাও পতাকা হাতে উদযাপনে মেতেছেন সবাই। বিজেপির রাজ্য নির্বাহী কমিটির সদস্য কৃষ্ণ সিং কাল্লু ৫০০ কেজি লাড্ডুর অর্ডার দিয়েছেন। যে বিশাল রান্নার পাত্রে তা তৈরি করা হচ্ছে তার সামনে প্রধানমন্ত্রী নরেন্দ্র মোদি এবং মুখ্যমন্ত্রী নীতীশ কুমারের ছবি দিয়ে রাখা হয়েছে।

বিহারে ভোটগণনা (Bihar Election Vote Count) শুরু হওয়ার কয়েক ঘণ্টার মধ্যেই দিল্লির (Delhi) বিজেপি সদর দফতরে (BJP Party Office) উৎসবের আবহ। জয় নিশ্চিত ধরে নিয়ে জেডিইউয়ের তরফে এক পোস্টে লেখা হয়েছে, ‘নীতীশ কুমার জঙ্গলরাজ, দুর্নীতি, স্বজনপোষণ এবং বিরোধী দলের অহংকারকে বিহারের বাউন্ডারির বাইরে পাঠিয়ে দিয়েছেন।

পার্টি অফিসে বিজেপির কর্মী সমর্থকদের ভিড় চোখে পড়ার মতো। দফতরের কর্মীদের কথায়, দিনের খাবারের তালিকায় রাখা হয়েছে সত্তু পরোটা এবং বেগুন-চোখা। সঙ্গে লিট্টি-চোখাও তৈরি হচ্ছে আলাদা করে। আর মিষ্টির দিকটি সামলাবে গরমাগরম জিলিপি, যা ইতিমধ্যেই তৈরি হওয়ার প্রস্তুতি শুরু হয়েছে রান্নাঘরে। উৎসবের পরিবেশকে আরও মুখরিত করতে অনন্ত সিংয়ের পরিবারের সদস্যরা পটনায় ৫০ হাজার মানুষের জন্য একটি বিশাল ভোজের আয়োজনের পরিকল্পনা ঘোষণা করেছেন।স্ত্রী নীলম দেবীর বাসভবনে প্রস্তুতি চলছে, যেখানে শ্রমিকরা বিশাল সমাবেশের জন্য রসদ সংগ্রহে ব্যস্ত।

আরও পড়ুন: বিহারে গেরুয়া ঝড়, ‘এবার বাংলার পালা’ গর্জে উঠলেন গিরিরাজ সিং

টাইগার আবি জিন্দা হ্যায়। বিহারে লোকমুখে ঘুরছে সলমনের সিনেমার নাম। লাগানো হয়েছে বড় বড় পোস্টারও। না, সিনেমার প্রচার নয়, এই কথা বলা হচ্ছে বিহারের মুখ্যমন্ত্রীর জন্য। এনডিটিভি প্রকাশিত প্রতিবেদনে বলা হয়েছে যে এই অনুষ্ঠানের জন্য পাঁচ লক্ষ রসগোল্লা এবং গোলাপ জামুন প্রস্তুত করা হচ্ছে। পটনার উৎসবমুখর পরিবেশ। পটনায় লাড্ডু বিলি এবং একটি বিশাল ভোজের প্রস্তুতি চলছে। বিজেপির রাজ্য নির্বাহী কমিটির সদস্য কৃষ্ণ সিং কাল্লু ৫০০ কেজি লাড্ডুর অর্ডার দিয়েছেন। কর্মীদের কাছেও আমন্ত্রণপত্র পাঠানো হচ্ছে। ২০১৪ সালে প্রথমবার লোকসভা ভোটে জিতে আসার পর বিহারে মহাজোটের কাছে পরাস্ত হয়েছিল এনডিএ। গতবছর তৃতীয়বারের জন্য ক্ষমতায় এসেছে এনডিএ। এবারও বিহারের কুর্সিও ধরে রাখবে তারা?

দেখুন ভিডিও